Santuario de Montserrat de Fórnols

O Santuario de Montserrat ye un santuario situau en Fórnols (Matarranya, Aragón). Descripción O santuario ye un conchunto d'edificacions an i hai una ilesia (a ermita de Santa Monica), un claustro, y un pozo.​ A ilesia ye gotica, empecipiada en o sieglo XIV y s'estió modificando y enamplando en os sieglos XVII y XVIII. Ye d'una solenca nau con tres trangos (o primero con o presbiterio y una capiella lateral, o segundo con a puerta d'a ilesia a un costau, dando a lo claustro, y o zaguer con un coro elevau). Tien un campanal de piedra picata a o que se plega por una escala de caragol dende o coro. Se cubren con cupulas con conchas a capiella mayor y a lateral, o corazón con vuelta de canyón apuntada y lo trango central d'a nau con vuelta de crucería.​ O claustro y as atras dependencias forman una planta irregular debiu a os succesivos adhibius. O claustro tien dos pisos y solament tiene galerías en tres costaus.